Διερεύνηση αντιλήψεων, ανάπτυξη και αξιολόγηση διδακτικής ακολουθίας για τη διδασκαλία της κλιματικής αλλαγής σε μαθητές δημοτικού σχολείου:
Creators: name: Δαβιδούδη, Αθανασία Αδάμ
Publisher: name: Aristotle University of Thessaloniki
Year: 2012
Subjects: Περιβαλλοντική Εκπαίδευση
Κλιματική Αλλαγή
Αντιλήψεις των μαθητών
Environmental Education
Climate Change
Pupil's Perceptions

description: Στην παρούσα εργασία διερευνήθηκε η φιλοπεριβαλλοντική στάση 118 παιδιών της έκτης τάξης, τεσσάρων δημοτικών σχολείων (πέντε τμημάτων) της ευρύτερης περιοχής της Θεσσαλονίκης, καθώς και οι γνώσεις τους για το μηχανισμό του φαινομένου του θερμοκηπίου, τις αιτίες, τις συνέπειες και κυρίως τις δράσεις αντιμετώπισης της κλιματικής αλλαγής. Η έρευνα πραγματοποιήθηκε με χρήση ενός μεικτού ερωτηματολογίου ανοικτών και κλειστών ερωτήσεων και ενός ιχνογραφήματος των παιδιών. Τα ευρήματά της έδειξαν θετική στάση των παιδιών απέναντι στο περιβάλλον και αρκετή προθυμία για προσωπική δράση. Συνολικά παρατηρήθηκε ένα έλλειμμα γνώσης για το μηχανισμό του φαινομένου του θερμοκηπίου και τα θερμοκηπικά αέρια. Αντίθετα τα παιδιά φάνηκαν καλύτερα ενημερωμένα για τις αιτίες και τις επιπτώσεις του φαινομένου, καθώς και τους τρόπους περιορισμού του. Αναδείχθηκαν όμως και αρκετές λάθος αντιλήψεις των παιδιών οι οποίες αντιστοιχούν κυρίως στους παρακάτω άξονες: α)την αδυναμία να εντοπίσουν την «κρυμμένη ενέργεια» β)την εναλλακτική αντίληψη που συγχέει το φαινόμενο του θερμοκηπίου με τη μείωση του όζοντος στη στρατόσφαιρα και ό,τι άλλο συνδέεται μ’ αυτή, όπως τη χρήση σπρέι ή τον καρκίνο του δέρματος γ)την τάση των παιδιών για γενικεύσεις, σύμφωνα με τις οποίες κάθε φιλοπεριβαλλοντική συμπεριφορά, όπως η προστασία των σπάνιων ειδών και η αποφυγή απόρριψης σκουπιδιών στους δρόμους, ή πράξεις που ωφελούν την υγεία του ανθρώπου, όπως η διακοπή του καπνίσματος, συμβάλλουν θετικά στην αντιμετώπιση όλων των προβλημάτων του περιβάλλοντος και δ)τη σύγχυση των εννοιών καιρός και κλίμα. Στα ίδια συμπεράσματα συνηγορούν σε κάποιο βαθμό καταγραφές και από τα τρία μέρη του ερευνητικού μας εργαλείου, δηλαδή τις ανοιχτές και τις κλειστές ερωτήσεις, αλλά και το ιχνογράφημα των παιδιών. Η σύγκριση των απαντήσεων των μαθητών των διαφόρων σχολείων δεν ανέδειξε αξιοσημείωτες διαφοροποιήσεις. Ακολούθησε ο σχεδιασμός και η εφαρμογή σχετικής διδακτικής ακολουθίας σε ένα από τα πέντε τμήματα του δείγματος. Στη συνέχεια διερευνήθηκαν εκ νέου οι αντιλήψεις των μαθητών αυτού του τμήματος, αλλά και οι αντιλήψεις των μαθητών ενός άλλου από τα πέντε αρχικά, στο οποίο δεν έγινε καμιά σχετική διδακτική παρέμβαση και χρησιμοποιήθηκε ως ομάδα ελέγχου. Στα αποτελέσματα δεν καταγράφηκαν ουσιαστικές διαφορές στο pretest και posttest στο τμήμα ελέγχου, αντίθετα υπήρξε σημαντική βελτίωση στις απόψεις των παιδιών του τμήματος παρέμβασης. Τα ποσοστά των σωστών απαντήσεων αυξήθηκαν αισθητά, ενώ μεγαλύτερη βελτίωση είχαμε στις ερωτήσεις που σχετίζονταν με τα αέρια του θερμοκηπίου και την κρυμμένη ενέργεια. Ακόμη όμως και μετά τη διδακτική παρέμβαση τα παιδιά δεν έπαψαν να συνδέουν σε κάποιο βαθμό τη γενική φιλοπεριβαλλοντική συμπεριφορά με την αντιμετώπιση της κλιματικής αλλαγής και να συγχέουν ορισμένους παράγοντες της κλιματικής αλλαγής και της καταστροφής του στρώματος του όζοντος.
description: In this thesis, we investigated the pro-environmentally attitude of 118 sixth grade children, from four primary schools (five classes) in Thessaloniki Metropolitan area. We also investigated their knowledge about the global warming mechanism, the causes, consequences and particularly the relevant actions against climate change. The survey was conducted by means of a tripartite instrument, a questionnaire with open-form questions, another one with closed-form questions and children’s drawing about global warming. This study revealed a positive attitude of children towards the environment and their willingness for personal actions. Overall, there is a lack of knowledge about the global warming mechanism and the greenhouse gases. Instead of this the children seem better informed about the causes and consequences of the phenomenon and the ways to reduce it. Also many alternative perceptions of children were revealed which are corresponded mainly to the following topics : i)the inability to detect the “hidden energy” ii)the confusion between greenhouse effect and ozone layer depletion and everything else associated with it, like using sprays or skin cancer iii)the tendency of pupils to generalize, whereby each pro-environmental behavior, such as the protection of rare species and the avoidance of littering, or actions that benefit human health, such as stopping smoking, contribute positively to the confronting of all environmental problems and iv)the confusion of weather and climate. Findings by the three parts of our research tool, namely open, closed questions and the illustrations of children, lead to the same conclusions. We did not record significant differences in knowledge, attitude and intention to act between pupils of different schools. Then, we developed and implemented a relevant teaching sequence in one of the five classes of the sample. After that, in an educational experiment design, we re-investigated the perceptions of pupils in this class and pupils’ perceptions of one of the other five classes, in which there was no such a teaching intervention and was used as the control group. According to our results, there were not considerable differences in pretest and posttest in the control class, however there was significant improvement in children’s views of the intervention class. The percentages of correct answers were increased significantly, while we had greater improvement on questions related to greenhouse gases and the hidden energy. Even after the teaching intervention, children have not stopped connecting to some extent the general environmentally friendly behavior with confronting climate change and confuse some factors in climate change and ozone-layer depletion.